text: Guldtyve forsøgte at bryde gennem mur
  07 marts 2014 kl. 05.38
  Politiet efter lyser vidner, som har hørt eller set noget, da guldtyve ved fire-tiden fredag morgen slog hul i muren til en guldsmed på Storegade i Skærbæk. De forsvandt med smykker for 50.000 kr.
  Tyvene har først skaffet sig adgang tilen tilbygning bag guldsmedebutikken Mathiasens Smykker. Herfra har de forsøgt at slå et hul i muren.
  - Men det er ikke lykkedes for dem, fortæller indehaver Jan Mathiasen til TV SYD. Det er tale om en ydermur, som er hulmursisoleret, og de er kun kommet igennem den ene side.
  Tyvene har i tilbygningen stjålet tre computere og smykker for ca. 50.000 kr.
  - Og for en guldsmed er det jo ikke ret mange smykker, siger han til TV SYD
  Politiet har talt med enkelte vidner, men er interesseret i flere oplysninger. De kan afleveres på telefon 1-1-4.
  - Nogen må have hørt noget, siger vagtchef Ole Aamann til TV SYD.
  